Българите за Черноморието - презастроено, мръсно, с лошо обслужване - BG VOICE
86% от българите смятат, че българското Черноморие е презастроено. Това показва изследване на “Маркет линкс”. Според 65 на сто морето е замърсено, а според 45% обслужването по курортите е лошо.
37 процента от българите няма да почиват през лятото, като според социолозите тази тенденция е свързана с ниския социалния статус.
Близо половината от тези, които ще почиват, ще го направят в България. 9 на сто са отговорили, че предпочитат Гърция, а 8% – друго място в чужбина.
Проучването показва, че през последните години са се увеличили пътуванията на българите в чужбина. Почиващите в Гърция са основно от София, хора със средни и по-високи доходи. Освен това чисто географски Гърция е по-близо до София.
По отношение на възможностите за забавление, цените и обслужването у нас и в Гърция резултатите са почти равни, но Гърция изпреварва България по всички показатели. На въпрос: „Ако нямате финансови ограничения, къде бихте избрали да почивате?“, 24 процента отговарят – на българското Черноморие, 29% – в Гърция, и 29 на сто – другаде.
Още по тематаБългаримръснопрезастроеноЧерно море
И синът на Борислав Сарафов чист пред НАП
Великобритания затръшва вратата за работници на полето. Кой ще им бере ягодите?